Snæfríður Ingadóttir sendir frá sér glænýja handbók fyrir jólin og jafnframt hennar fjórðu ferðabók á tveimur árum . Að þessu sinni er það eyjan Gran Canaria sem Snæfríður tekur fyrir en sambærileg handbók hennar um nágrannaeyjuna Tenerife vakti mikla lukku í fyrra . 28. nóvember 2019 Snæfríður og fjölskylda í göngutúr á Gran Canaria í grennd við fræga fornleifastaðinn Fortaleza . Það er löng hefð fyrir ferðalögum Íslendinga til Kanaríeyja og sérstaklega til Gran Canaria . Þrátt fyrir það hefur ekki mikið verið skrifað um þennan vinsæla áfangastað á íslensku en nú hefur Snæfríður Ingadóttir heldur betur bætt úr því með útgáfu bókarinnar „ Gran Canaria – Komdu með til Kanarí “ . Þar segir Snæfríður frá ýmsu sem gaman er að upplifa sem ferðalangur á Gran Canaria , meðal annars staði sem áhugavert er að heimsækja og mat sem spennandi er að smakka . Þetta er fjórða ferðahandbókin á tveimur árum sem Snæfríður sendir frá sér . Í vor gaf hún út krakkahandbók um Tenerife ásamt 11 ára dóttur sinni , Ragnheiði Ingu . Í fyrra kom út handbók eftir hana um íbúðaskipti og handbók um eyjuna Tenerife . Aðspurð um hver sé stóri munurinn á eyjunum tveimur þá svarar Snæfríður því til að þær hafi báðar sinn sjarma og ómögulegt sé að gera upp á milli þeirra . „ Þær eru ólíkar en samt svo líkar . Á báðum stöðum er fjölbreytta náttúru að finna , góðar strendur , skemmtilegar gönguleiðir og frábæra afþreyingu fyrir barnafólk . Tenerife er stærri eyja en Gran Canaria , þar eru t.d. áhugaverðir guanchinche veitingastaðir , pýramídar , mikil bananaræktun , regnskógur og glæsilegur þjóðgarður með hæsta fjalli Spánar . Á Gran Canaria hafa friðuðu sandöldurnar mikið aðdráttarafl , þar er líka að finna skemmtileg hellahús , afar líflega höfuðborg með baðströnd í miðri borg , mikla rommframleiðslu og bragðgott kaffi sem er ræktað á einu kaffiökrum Evrópu í frjósamasta dal eyjunnar . Ég er mjög hrifin af báðum eyjunum , “ segir Snæfríð . Hún bætir því við að þeir sem vilja gera bæði Tenerife og Gran Canaria skil í sömu ferðinni geta flogið á milli fyrir aðeins 20 evrur . Ferðahandbókin „ Gran Canaria – Komdu með til Kanarí “ fæst í Eymundsson og á heimasíðunni lifiderferdalag.is . Og fyrir þá fróðleiksfúsu má benda á að Snæfríður verður með námskeið hjá Endurmenntun í mars þar sem Tenerife og Gran Canaria verða teknar fyrir . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is